Nashrudin Elias

Datuk Nashrudin bin Haji Elias DPSM (lahir 4 Oktober 1959) atau lebih dikenali sebagai Nash adalah seorang penyanyi rock yang popular di Malaysia. Beliau merupakan bekas vokalis bagi Kumpulan Step Closer dan Lefthanded. Datuk Nash telah dianugerahkan Darjah Jaksa Naning Melaka (D.J.N.M), dari Kerajaan Naning, yang membawa gelaran Datuk. Beliau menerima Darjah Kebesaran sempena Istiadat Memuliakan Ulang Tahun Hari Keputeraan Orang Kaya Seri Raja Merah Datuk Undang Naning ke-21 di Melaka pada 8 Mei 2014. Akan tetapi sehingga kini kerajaan negeri Melaka masih belum mengiktiraf gelaran Datuk Naning.

 Kehidupan awal 
Sebelum memulakan kariernya sebagai penyanyi. Datuk Nash pernah bekerja di Lembaga Elektrik Negara pada tahun 1980 sehingga 1986.

 Pembabitan awal dalam bidang muzik 
Memulakan kariernya sebagai penyanyi bersama kumpulan Lefthanded yang ditubuhkan pada tahun 1986. Nash sempat menghasilkan empat buah album bersama Lefthanded sebelum mengundurkan diri pada tahun 1990.

 Kerjaya solo 
Datuk Nash kemudiannya meneruskan kerjaya sebagai penyanyi solo. Album solo pertamanya berjudul Nash memuatkan lagu Pada Syurga Di Wajahmu meletup di pasaran pada tahun 1992 dan mengangkat nama beliau sebagai pemenang Juara Lagu 1992. 

Pada tahun berikutnya album solo kedua menyusul dengan judul Nash 1993  menampilkan lagu Zahir Tak Terucap. Menarik tentang Datuk Nash, beliau bukan saja merupakan lagenda rock tanah air malah turut berkebolehan menyanyikan lagu-lagu berirama tradisional seperti asli dan zapin. Antara lagu tradisional yang pernah dinyanyikan beliau ialah Asli, Ya Munafik dan Masa. 

Beliau menghasilkan satu lagi album solo pada tahun 1994.

 Reunion bersama Lefthanded 
Pada tahun 1998 Datuk Nash kembali menjadi vokalis Lefthanded dan menghasilkan dua lagi album.  

Tahun 2003 merupakan tahun di mana Datuk Nash  mengadakan reunion dan bergerak aktif semula dalam menjayakan konsert di mana-mana. Datuk Nash pula selalu membuat persembahan secara solo di seluruh negara. Ini membuktikan bahawa Datuk Nash merupakan seorang lagenda rock yang diminati ramai.

 Bidang lakonan 
Datuk Nash juga turut mencuba bakat dalam bidang lakonan. Sebagai permulaan beliau muncul sebagai pelakon undangan dalam filem Rozana Cinta '87, pada Kemudian beliau membintangi filem Memory pada tahun 1991, memegang watak sebagai Helmi. Beliau juga pernah berlakon dalam drama Si Gagah arahan Harun Salim Bachik. Pada tahun 2012, beliau muncul dalam filem Aku, Kau & Dia bersama Remy Ishak menjadi penjual kedai alat muzik. Beliau pernah berlakon dalam drama bersiri Tanah Kubur dalam episod "Anak Angkat" bersama Nasir Bilal Khan. Beliau juga berlakon dalam drama bersiri Roda-Roda Kuala Lumpur memegang watak sebagai Sarjan Malik.

Pada tahun 2005 beliau muncul sebagai undangan dalam filem Rock.

 Keluarga 
Beliau pernah berkahwin dengan Hayati Mohd. Yusuf dan mempunyai empat orang anak iaitu Fareena Nasha (sudah berumahtangga dan mempunyai dua anak), Najeeha Nasha, Mohamed Shameer Nasha dan Jasmen Hanis Nasha. Bagaimanapun jodoh mereka tidak panjang apabila berpisah pada tahun 1998.

Pada 16 November 2006 beliau berkahwin dengan Sosilawati Lawiya, seorang pengusaha produk kecantikan terkenal tetapi berbunuh pada 2009. 

Beliau juga merupakan bekas YDP PIBG Sekolah Menengah Seksyen 7, Shah Alam.

Diskografi
 Bersama Lefthanded 
 Battle of the Bands - Round 1 (1986)
 Battle of the Bands - Round 2 (1986)
 Keadilan (1986)
 Seruan (1987)
 Q'abul (1988)
 Evolusi (1989)
 Dimensi Baru (1998)
 Syurga & Neraka (1999)
 Live & Unplugged at Planet Hollywood '06 (2006)

 Album solo 
 Nash (1992)
 Nash 1993 (1993)
 Asli (1994)

 Album kompilasi 
 Pilihan Terbaik Nash (1997)
 3 Dimensi Pop Rock Lelaki Terbaik (2002)
 Semangat Zaman (2005)
 Semangat Zaman 2 (2006)
 Memori hits Nash (2009)

Filemografi

Filem
 Tahun  Tajuk  Watak  Catatan  1987 Rozana Cinta 87  Dirinya sendiri  Filem pertama, pelakon undangan  1991 Memory  Helmi 2005 Rock 
| Dirinya sendiri 
| Pelakon undangan 
|-
| 2012
| Aku, Kau & Dia 
| Man
|
|-
| 2022
| Seratus'' Encik Malek Penampilan khas 

Drama
 Tahun  Tajuk Watak Saluran TV Catatan  1994 Si Gagah TV1 1995 Pi Mai Pi Mai Tang Tu  Encik Halim TV3 Episod: "Budaya Kerja Selamat dan Sihat" 2012 Tanah Kubur (Musim 3) Halim Astro Oasis Episod: "Anak Angkat"2013Metro Skuad (Musim 2) Dino TV2 Episod: "Jejak Di Beijing" Daim Episod: "Kes Cina Buta" Roda-Roda Kuala Lumpur Koperal Malik 2021 Gerak Khas (Musim 20) Abang Jalani  TV3 Episod: "Konflik Pusaka"

Televisyen
 Tahun  Tajuk Watak Saluran TV Catatan  2020 Sepahtu Reunion Live 2020 Bahagian 2 Pemilik Rumah Astro Warna Cameo Episod : "Yang Lebih Kau Cinta" 2022 Sepahtu Reunion Al-Raya 2022  Artis Jemputan  Sepahtu Reunion Live 2022 Doktor Cameo Episod: "Jodoh Pasti Bertemu (Bahagian 2)" 2025 Sepahtu Reunion Live 2025  Balok (Ketua Lanun) Astro Prima Cameo Episod: "Janji Yang Dikhianati"

 Pingat penghargaan 

  :
 50x50px Darjah Pangkuan Seri Melaka     (DPSM) – Datuk (2014)
50x50px Darjah Jaksa Naning Melaka     (DJNM) – Datuk (2014)

Rujukan 

 Pautan luar 
 http://www.utusan.com.my/utusan/content.asp?y=2006&dt=0112&pub=Utusan_Malaysia&sec=Hiburan&pg=hi_03.htm
 http://www.hmetro.com.my/articles/Sayangcucuatuk/Article
 http://www.tupai.com.my/2013/02/pengaruh-led-zeppelin-pada-ramli-sarip.html 
 http://hafizaiman95.blogspot.com/2013/02/apabila-ramli-sarip-nash-dan-mus.html
 Lefthanded kini tinggal nama

Kategori:Kelahiran 1959
Kategori:Penyanyi lelaki Malaysia
Kategori:Orang hidup
Kategori:Orang dari Muar
Kategori:Orang dari Johor
Kategori:Orang Malaysia berketurunan Melayu
Kategori:Muslim Malaysia
Kategori:Penyanyi berbahasa Melayu
Kategori:Pelakon lelaki Malaysia
Kategori:Pelakon televisyen Malaysia
Kategori:Pelakon filem Malaysia